**Anholt Borgerforening**

**Bestyrelsesmøde d. 26/3 2023 kl. 16.00-18.00**

**Sted:** Biblioteket.

**Til stede:** Birgitte Jeppesen, Jakob Gede, Bjarke Fonnesbech, Ulf Brøste, Karen Konge (via skærm) og Jakob Grell. Afbud: Gitte Andersen

**Referat:** Jakob Grell

1. **Godkendelse af referat fra Generalforsamlingen**

Referatet er blevet rettet til bl.a. vedr. punktet omkring slæbested på havnen. Referatet godkendes, og Birgitte lægger det på hjemmesiden.

1. **Årshjul, mødekalender osv.**

Kontaktudvalgsmøde er d. 15. maj (kl. 15.30-17.30 + Strategimøde kl 19-21).

Kommende bestyrelsesmøder: 7/5 og 18/6 og 20/8 (kl.16-18 på Biblioteket)

1. **Retningslinjer til kommunikation internt i borgerforeningen.** Vi skal være bedre til at kommunikere internt; der skal ”strammes op”. Husk at svare på mails med ”svar alle”. Husk at svare hurtigst muligt, når et medlem af bestyrelsen beder om svar på noget. Vi skal skrive dokumenter i Word, hvis det er meningen at der skal rettes/tilføjes, og så alle kan åbne dokumenterne. Vi tilstræber at afholde vores møder som planlagt, og man må meget gerne deltage via skærm, hvis man er bortrejst. Borgerforeningen køber evt. et web cam til formålet.

Hvis bestyrelsesmedlemmer deltager i møder via skærm, er det nemmest med Google Meet internt, men vi skal bruge Teams f.eks. til officielle møder med Norddjurs Kommune eller lignende.

1. **Anholt.dk - hvad skal der ske?**

Udsættes. Til næste møde (d. 7/5) skal der tænkes over dette punkt. Derefter finder vi en i bestyrelsen, der vil stå for at samle et udvalg, som skal finde ud af indholdet osv. og kontakte en webdesigner. Birgitte kontakter Lise fra Ø-sammenslutningen for inspiration.

1. **Slæbestedet Anholt Havn:**

Borgerforeningen vil indkalde til et møde for interesserede. Målet er at få nedsat en arbejdsgruppe, som skal finde ud af det videre forløb. Muligheden for at have en jollekran på havnen i stedet, er ved at blive undersøgt af Polle. Birgitte indkalder (dato findes)

1. **Ren dag**

Lørdag d. 20/5. Jakob Grell er ansvarlig. Kontakt Byg og Miljø for økonomisk støtte til forplejning. Evt. Reno Djurs/Anholt Vognmandsforretning vedr. indsamlet skrald.

1. **Punkter til kontaktudvalgsmødet og strategimødet.**
* Voldsomhed i Naturplejen i ørkenen m.m.
* Gadebelysning. Flere gadelygter, kortere afstand imellem.
* Kunne man udføre flere opgaver med lokal arbejdskraft? Skabe arbejdspladser lokalt.
* Affaldssortering?
* Trafikforhold på Anholt, hård og blød trafik, cykelparkering ved restaurationer, alternativ belægning i byområdet (huller, støv og vejtykkelse)

Birgitte retter henvendelse til hjemmepleje, redningsvæsnet, skolen og kirken for at høre om der er punkter fra dem til kontaktudvalgsmødet

Visions/strategidelen:

* Trafik
* Boliger/bosætning
* Beskæftigelse
* Naturpleje

Hvilke gæster til Visions/strategidelen?: Kirsten Hvid og Iben Wan som repræsentanter for havn og færge. Bjarke foreslår, at vi arbejder videre med punkterne fra Visionsdokumentet, så vi har lidt mere at fremlægge til mødet.

1. **Hvordan skaber vi større interesse for Borgerforeningen blandt anholterne?**

Punktet udsættes til næste gang.

Læg hovederne i blød for gode idéer! Læs Ø-posten fra marts side 16-18 ”Få fremdrift i foreningen” som inspiration.

1. **Evt:**

Er det muligt at få udmeldinger/information om, hvornår der er jagtselskaber på øen? Birgitte kontakter Bjarne m.fl., som står for jagtselskaberne.